તા.૧૮મી ઓક્ટોબરના રોજ આસો સુદ નવમી છે, પરંતુ જ્યોતિષશાસ્ત્ર અનુસાર બપોરે ૩.૩૦ વાગ્યા બાદ દશમી તિથિનો પ્રારંભ થઈ જતો હોવાથી આ દિવસે જ શારદીય નવરાત્રિની પૂર્ણાહુતિ, દશેરાની ઉજવણી થશે. સાથોસાથ અસ્ત્ર-શસ્ત્ર પૂજન અને શમી પૂજન પણ કરવામાં આવશે. આ દિવસે પરપંરાગત રીતે શમી વૃક્ષનું પૂજન કરવામાં આવે છે અને સાથોસાથ અસ્ત્ર-શસ્ત્ર અને અનેક શ્રદ્ધાળુઓ વાહનોની પૂજા પણ કરે છે. જ્યારે વાહનોની ખરીદી પણ આ દિવસે મોટી સંખ્યામાં કરવામાં આવતી હોય છે. વિજયાદશમી-દશેરાનાં દિવસે ઠેર-ઠેર રાવણ દહન થાય છે. આ રાવણ દહન – દસ મસ્તકવાળા રાવણનું દહન કરવાની સાથે જ આપણે પણ હંમેશા સદ્ગુણોથી સંપન્ન રહેવાની વાત છે.